קפריסין

קפריסין (ביוונית: Κυπρος, בטורקית: Kıbrıs), המכונה גם הרפובליקה של קפריסין, היא מדינת אי במזרח הים התיכון. קפריסין, עם ההיסטוריה העשירה שלה, הנוף המגוון שלה והחופים המדהימים שלה, מציעה למבקרים מגוון גדול של חוויות. אף על פי שמבחינה גאוגרפית רפובליקת קפריסין משתייכת לאסיה, המדינה נחשבת לחלק מאירופה מנקודת מבט היסטורית ותרבותית. בכל שנה מבקרים בקפריסין כ-2.4 מיליון תיירים, כולל ישראלים רבים שבוחרים לנפוש בקפריסין בין היתר משום שהמדינה היא מהיעדים הפופולריים ביותר בחו"ל שהכי קרובים לישראל. עונת התיירות בקפריסין מתרחשת בעיקר במהלך האביב, הקיץ ותחילת הסתיו, בעוד שעונת החורף היא לרוב תקופה שקטה בה מלונות רבים אפילו נסגרים. לקפריסין תרבות עשירה וייחודית, עם מסורות בנות מאות שנים שהמבקרים יכולים לחוות, בין היתר, על ידי השתתפות בפסטיבלים מקומיים, ביקור בכפרים מסורתיים או צפייה במופעי מוזיקה וריקודים מסורתיים. במהלך הביקור, המבקרים יכולים לחקור גם את ההיסטוריה העשירה של המדינה על ידי ביקור באתרים הארכאולוגיים הרבים שלה, כולל העיר העתיקה קוריון, קברי המלכים והעיר העתיקה סלמיס. החופים היפים של האי, מחצי האי אקאמאס ועד לאתרי הנופש התוססים של איה נאפה, מושלמים לשיזוף ושחייה. לקפריסין יש גם סצנה קולינרית תוססת המשלבת תערובת ייחודית של טעמים ים תיכוניים ומזרח תיכוניים. האי בו נמצאת קפריסין מחולק לשני אזורים - האזור הדרומי של האי בו נמצאת הרפובליקה של קפריסין ואשר הוא בעיקר דובר יוונית, והאזור הצפוני של האי דובר הטורקית אשר הוא נקרא הרפובליקה הטורקית של צפון קפריסין. הרפובליקה של קפריסין מפותחת יותר מבחינה תיירותית, ומציעה מגוון גדול יותר של אטרקציות למבקרים. בין אם אתם מחפשים חוויה תרבותית, הרפתקה בטבע או סתם חופשה מרגיעה, בקפריסין יש משהו לכולם. == אזורים == קפריסין מחולקת ל-6 אזורים מנהליים, כל אחד קרוא על שם הבירה המנהלית שלו. == יישובים בולטים בעלי עניין תיירותי == 5 מהיישובים הבולטים ביותר אשר בעלי עניין תיירותי: 1 ניקוסיה‏ עיר הבירה המחולקת של קפריסין (שני חלקי העיר משמשים כערי בירה הן לרפובליקה של קפריסין והן לרפובליקה הטורקית של צפון קפריסין). 2 לימסול‏ העיר השנייה בגודלה בקפריסין. העיר ממוקמת בחלקו הדרומי של האי. 3 לרנקה‏ עיר בדרום מזרח קפריסין. נמל התעופה הבין-לאומי העיקרי של קפריסין נמצא בתחום העיר. 4 פאפוס‏ נחשב למקום הולדתה המיתולוגי של האלה אפרודיטה. המיתוס המתאר את ייסוד העיר קשור בהיבטים רבים לאלה וונוס, המקבילה במיתולוגיה הרומית לאפרודיטה. בתקופה יוון ורומא העתיקה, פאפוס הייתה בירת האי, והיא מפורסמת בשל ארמון המושל הרומאי, שבו מצויים פסיפסים רבים המהווים מוקד משיכה תיירותי. על פי המסורת הנוצרית, פאולוס ביקר במקום במהלך המאה ה-1. בשנת 1980 העניק אונסק"ו לעיר מעמד של אתר מורשת עולמית. 5 איה נאפה‏ עיירת נופש הנמצאת ברצועת החוף המזרחית של קפריסין ומאופיינת בעיקר במלונות פשוטים ומבקרים צעירים. == אטרקציות תיירות פופולריות בקפריסין == להלן 60 מהאטרקציות התיירותיות הפופולריות ביותר במדינה. בעוד שהרשומות שלהלן מכילות רק את שמות אטרקציות התיירות הבולטות ביותר במדינה, תוכלו למצוא במדריכי המשנה של המדינה שעוסקים באזורים ובערים בקפריסין, רשומות עבור אותם היעדים אשר מכילים פירוט רב בהרבה לכל יעד, וכמו גם רשומות רבות נוספות שעוסקות ביתר אטרקציות התיירות במדינה. == רקע כללי == === רקע היסטורי === ישנן עדויות ארכאולוגיות להימצאות של התיישבות בקפריסין עוד בסביבות האלף העשירי לפנה"ס. שרידים ארכאולוגיים מתקופה זו כוללים את הכפר הנאוליתי חירקיטיה אשר השתמר היטב, וכמו כן ישנם בקפריסין גם כמה מבארות המים העתיקים ביותר בעולם. קפריסין יושבה בהמשך על ידי יוונים מיקניים במהלך האלף השני לפני הספירה. בשל היותה מיקום בעל חשיבות אסטרטגית גבוהה קפריסין נכבשה לאורך ההיסטוריה על ידי מספר מעצמות גדולות, בהן האימפריה האשורית, המצרית והפרסית, אשר מהן נכבש האי בשנת 333 לפנה"ס על ידי צבאותיו של אלכסנדר מוקדון. בהמשך התקיים באי שלטון מצרי, רומי, ואפילו הח'ליפות הערבי שלטה באי במשך תקופה קצרה. לאחר שלטון צרפתי וונציאני נשלט האי במשך מעל ל-300 מאות שנים על ידי האימפריה העות'מאנית בין השנים 1571 עד 1878. קפריסין הועברה לשליטה בריטית על פי אמנת קפריסין שהתקבלה בשנת 1878 וסופחה רשמית לבריטניה בשנת 1914. בשנות ה-50 של המאה ה-20 נאבקה קפריסין על עצמאותה. מאבק זה הסתיים בשנת 1960, בקבלת העצמאות מבריטניה והקמתה של "רפובליקת קפריסין". בדרום האי שמרה בריטניה על שליטתה בשני שטחי בסיס ריבוניים, אקרוטירי ודקליה. ב-1963 החלו גילויי אלימות בין האוכלוסייה הקפריסאית-יוונית לבין האוכלוסייה הקפריסאית-טורקית שהביאו בהמשך לעקירתם של מעל ל-25,000 קפריסאים-טורקים. ב-1974, בעקבות הפיכה שביצעו אנשי צבא בתמיכה יוונית אשר רצו לספח את האי ליוון, פלשה טורקיה לאי, השתלטה על חלקו הצפוני של האי והובילה לעקירתם של למעלה מ-150,000 קפריסאים יוונים ו-50,000 קפריסאים טורקים. מאז מצוי השליש הצפוני של האי תחת כיבוש צבאי של טורקיה. ב-1983 הכריז המיעוט הטורקי הקפריסאי, בתמיכת טורקיה, על הקמתה של הרפובליקה הטורקית של צפון קפריסין. האירועים הללו והמצב הפוליטי הנובע מכך הם נושאים הנמצאים במחלוקת מתמשכת. לרפובליקת קפריסין יש ריבונות דה-יורה על כל האי, כולל המים הטריטוריאליים של האי וכלכלת קפריסין, למעט אזורי הבסיסים הצבאיים שנותרו תחת שליטה בריטית על פי הסכמי לונדון וציריך. עם זאת רפובליקת קפריסין מחולקת למעשה לשני חלקים - אזור שנמצא בפועל תחת שליטת הרפובליקה של קפריסין, הממוקם בדרום ומערב האי, אשר מהווה כ-59% משטחי האי, וצפון קפריסין המנוהל על ידי הרפובליקה הטורקית של צפון קפריסין, אשר משתרע על פני 36% משטחי האי. כ-4% משטחי האי הם אזור החיץ הנמצא בשליטת האו"ם. === גאוגרפיה === האי קפריסין שוכן במזרח באזור הצפון-מזרחי של הים התיכון, בין אירופה, אפריקה ואסיה. הוא האי השלישי בגודלו בים התיכון אחרי סיציליה וסרדיניה שבאיטליה. מבחינה גאוגרפית, משתייך האי ליבשת אסיה, דבר שמסביר את קרבתו היחסית של האי לישראל - 40 דקות טיסה בלבד וחלוקה של גבול ימי משותף, אף על פי שהתרבות, השפה והמנהגים המאפיינים את תושביו הם אירופאיים גרידא. רוב שטחו של האי הררי, כאשר אזוריו הצפוניים והדרומיים משמשים כאתרי סקי בעונת החורף ומרכז האי ואזור רצועת החוף הדרומית מישוריים. === אקלים === לקפריסין אקלים ים-תיכוני, המתאפיין בקיץ חם ויבש וחורף קריר וגשום (כאשר באזוריים ההרריים של האי אף מושלג). === חגים לאומיים === החוק הקפריסאי מגדיר 18 חגים ציבוריים: === שפה === השפות הרשמיות של קפריסין הן יוונית וטורקית. השפה היוונית מדוברת בעיקר בחלקו הדרומי של האי, כאשר השפה הטורקית מדוברת בעיקר בחלקים הצפוניים ובצפון קפריסין. אנגלית מדוברת על ידי המקומיים מכל הגילאים עקב שנים רבות של שלטון בריטי שניכר באי עד היום. שפות נפוצות אחרות המדוברות באי הן צרפתית, גרמנית ורוסית. באזורים התיירותיים תוכלו למצוא כיתובים בעברית שמופנים לתיירים הישראלים. === דמוגרפיה === אוכלוסיית קפריסין נחלקת לשתי קהילות אתניות עיקריות - הקפריסאים היוונים והקפריסאים הטורקים, אשר לשתי הקבוצות מאפיינים תרבותיים משותפים רבים, אך בפועל הם מקיימים קהילות נפרדות הנבדלות על בסיס מוצא אתני, דת, שפה והקשרים ההדוק שכל אחת מהקהילות שומרת עם מדינת המוצא שלהם. לפני שהחלה המחלוקת ב-1964 תושבי קפריסין (אשר באותה העת מנו 77% יוונים קפריסאים, 18% טורקים קפריסאים, ו-5% כללו אוכלוסיית מיעוט שונות בהם ארמנים ומארונים) היו מפוזרים על פני האי כולו. הפלישה הטורקית לקפריסין בשנת 1974 חילקה דה פקטו את האי לשני תחומים פוליטיים: 99.5% מכלל הקפריסאים היוונים חיים כיום ברפובליקת קפריסין, ואילו 98.7% מהקפריסאים הטורקים חיים כיום בצפון קפריסין (99.2% מקבוצות המיעוט האחרות חיים בחלק היווני קפריסאי של האי). יוונית היא השפה הדומיננטיית כיום בחלק הדרומי של האי, וטורקית היא השפה הדומיננטית בחלק הצפוני של האי. אנגלית נמצאת כיום בשימוש נרחב ברחבי האי כשפה משותפת. סך כל אוכלוסייתה קפריסין כללה נכון לסוף שנת 2006 קצת מעל למיליון תושבים, מתוכם 789,300 חיו ברפובליקת קפריסין ו-294,406 חיו בצפון קפריסין. אוכלוסיית צפון קפריסין כוללת כ-150,000 עד 160,000 מהגרים טורקים הנחשבים על ידי ממשלת רפובליקת קפריסין למתנחלים בלתי חוקיים ועל כן אינם נכללים בסטטיסטיקות האוכלוסין של רפובליקת קפריסין. ==== יהדות קפריסין ==== כיום הקהילה היהודית, המונה קרוב ל-1500 נפשות. == אטרקציות == אטרקציות התיירות הבולטות ביותר בקפריסין כוללות בין היתר את: אתרי הארכאולוגיה והעתיקות הרבים הפזורים ברחבי קפריסין – במיוחד אלו מתקופת האבן החדשה ומהתקופה הרומית. מומלץ לחקור את רצועת החוף המרהיבה של קפריסין, אשר בחלקים רבים נותרה עדיין לא מפותחת. עיר הבירה ניקוסיה מכילה שפע של אתרים היסטוריים, קיימת בה עד היום החומה הוונציאנית שמקיפות את העיר, ובנוסף יש בה כמה ברים ומסעדות מוצלחים במיוחד, וכמובן גם 'הקו הירוק' שחוצה את מרכז ניקוסיה ומפריד בין החלק היווני של קפריסין לחלק הטורקי של קפריסין. בהרי טרודוס, המתנשאים לגובה של 1,952 מטרים, ישנם מספר מסלולי הליכה מוצלחים עם נוף מרהיב וכמו גם כפרים קטנים ומעניינים כמו קאקופטריה, פלאטרס ופיני. במהלך עונת החורף תוכלו לעיתים רבות לעשות סקי באזור הזה של קפריסין, ובעתיד הקרוב צפוי להיפתח באזור זה גם אתר סקי. נמל פאפוס והפארק הארכאולוגי בפאפוס. מומלץ לערוך במקום פיקניק אשר במהלכו תוכלו לצפות בסלע אפרודיטה אשר נמצא בקרבת מקום. חמאם עומריה – חמאם בניקוסיה מהמאה ה 14 אשר שופץ באופן יסודי בתחילת המאה ה-21. חמאם עומריה ממוקם בלב העיר העתיקה של ניקוסיה. ישנן מעל ל-60 כנסיות אשר פזורות ברחבי קפריסין ומכילות ציורי קיר מעניינים. כעשר כנסיות מתוך אותן 60 הכנסיות הוכרזו כאתרי מורשת עולמית של אונסק"ו. == פעילויות == זוגות מעורבים בדתות ממדינות כמו ישראל, לבנון וסוריה, שאין להם גישה לטקסי נישואין לא דתיים בבית, בדרך כלל בוחרים בקפריסין לטיולים לחתונה, שכן הם יכולים לקשר את הקשר בטקס אזרחי באותו יום. == קניות == === מטבע === המטבע הרשמי של קפריסין הוא האירו וסימנו הבין-לאומי הוא EUR. להלן קישורים לאתרים חיצוניים מהימנים בהם תוכלו לדעת מהו שער החליפין הנוכחי של האירו ביחס לשקל וביחס למטבעות בולטים שונים בעולם: === עלויות === קפריסין תמיד הייתה יעד יקר יחסית. למעט כמה מוצרים חקלאיים, כמעט הכל צריך להיות מיובאים. עלות החיים בקפריסין דומה למרכז אירופה, במיוחד במרכזי התיירות. דוגמאות מחיר: באר לאומי עלות € 3 ל € 3.50 €, חפיסת סיגריות € 4, המבורגר € 5- € 7, דיונון על € 10, סטייק סביב 20 €. הרחק המלונות התיירות וחופי המחירים מתונים הרבה יותר. == אוכל == === מאכלים מקומיים בולטים === מזה קפריסאי - המתאבנים המקומיים, הדומים במעט לטאפאס הספרדי. זהו חלק אינטגרלי מחלק גדול מהארוחות בקפריסין. תוכלו למצוא מתאבנים שמכילים מגוון בשרים ו/או דגים. קלפטיקו – בשר טלה מטוגן עם עשבי תיבול ולימון. האלומי - גבינה קפריסאית ייחודית העשויה מתערובת של חלב פרות וחלב כבשים. זוהי גבינה קשה יחסית ומלוחה כאשר היא גולמית, אך היא מתרככת כאשר מבשלים אותה. משום כך לעיתים רבות השף נוטה לשים אותה על הגריל. טאראמוסאלאטה - עשוי באופן מסורתי מביצי דגי בקלה או ביצי דגי קרפיון אותם מערבבים עם פירורי לחם או פירה, ולתערובת הזו מוסיפים פטרוזיליה, בצל, מיץ לימון, שמן זית, חומץ ומתבלים עם מלח ופלפל. שושוקוס – מאכל מתוק מסורתי אשר מופק ממיץ ענבים ושקדים. פאלוזס / קיופטהרקה – פודינגים מתוקים מסורתיים אשר מופקים ממיץ ענבים. == לינה == יש אין ספור דירות להשכרה ובתי מלון ברחבי קפריסין. בתי מלון בולטים כוללים את - קהפאלוס ביץ' טוריסט ווילג', הולידי אין, לה מרידיאן, הילטון, ומלון אליאס ביץ'. מטיילים רבים בוחרים להשכיר חדרי אירוח בבתים הנמצאים בכפרים ציוריים בכל רחבי קפריסין. == הגעה == === אשרת כניסה === אזרחים ישראלים אינם צריכים ויזה על מנת לבקר בקפריסין. ==== אמנת שֵנגֵן ==== קפריסין חתומה על אמנת שֵנגֵן. אין ביקורת גבולות בין מדינות החתומות על האמנה ומיישמות אותה. המדינות שחתומות על ההסכם כוללות את רוב מדינות מערב אירופה וחלק ניכר ממדינות מרכז אירופה. כמו כן, ויזה שניתנה לכל מדינה החברה בהסכם שנגן תקפה גם בכל יתר המדינות שחתמו על ההסכם ומיישמות אותו. גם ממדינות אחרות, וביניהן ישראל, לא נדרשת ויזה לכניסה למדינות החתומות על האמנה. ישראלים יכולים לשהות במדינה עד 90 יום עם אשרת תייר. אזרחי המדינות שחברות באמנת שנגן רשאים לעבוד בקפריסין למשך תקופה של 90 יום, ללא צורך בקבלת אשרה מיוחדת שמאפשרת זאת. === בטיסה === בקפריסין ישנם שני נמלי תעופה בין-לאומיים: נמל התעופה לרנקה – זהו נמל התעופה הראשי של קפריסין. נמל התעופה ממוקם בסמוך לעיר לרנקה, ונוחתות בנמל התעופה מרבית הטיסות שמגיעות לקפריסין. נמל התעופה פאפוס – לנמל התעופה מגיעות בעיקר טיסות צ'ארטר. לקפריסין חברת תעופה לאומית בשם סיפרוס איירווייז Cyprus Airways. נמל התעופה הבין-לאומי ניקוסיה היה בעבר נמל התעופה הבין-לאומי הראשי של קפריסין. נמל התעופה הבין-לאומי ניקוסיה ממוקם החל משנת 1974 על הקו הירוק שמפריד בין החלק היווני של קפריסין לחלק הטורקי של קפריסין. חברות תעופה רבות פועלות בקפריסין. אחת מחברות התעופה העיקריות שפועלות בקפריסין היא חברת התעופה המקומית סיפרוס איירווייז (Cyprus Airways). מקפריסין יוצאות גם טיסות לרוב הערים הגדולות באירופה, כגון לונדון, ברמינגהאם, מנצ'סטר, פרנקפורט, פריז, אמסטרדם, רומא, מילאנו, וכו’) וכמו גם למדינות רבות במזרח אירופה. מקפריסין יוצאות גם טיסות כמעט לכל ערי הבירה ברחבי המזרח התיכון. לא קיימות טיסות שיוצאות מהחלק הדרומי של קפריסין לטורקיה. ישנו קו אוטובוס ציבורי זול יחסית (עלות הנסיעה בו עולה 1.50 אירו בלבד) שנוסע לעיתים תכופות מנמל התעופה לרנקה למרכז לרנקה, אך כדאי לקחת בחשבון שלא פשוט לאתר את התחנה. תחנת האוטובוס ממוקמת בקומה העליונה של נמל התעופה אליה אשר משמשת בעיקר לטיסות יוצאות. בתחנה תוכלו למצוא שלט דיגיטלי בו רשום לוח הזמנים שמפרט את הזמנים בהם האוטובוסים הבאים יוצאים. ישנם גם שירות הסעות ישיר שנוסע הלוך ושוב בין נמל התעופה של לרנקה לניקוסיה. הנסיעה בשירות ההסעות הזה לוקחת בסביבות 30 עד 45 דקות (הדבר תלוי בעיקר במצב התנועה בכבישים ובשעה של היום), וכרטיס בכיוון אחד עולה 8 אירו לאדם. ישנם גם אוטובוסים רבים שפועלים לאורך הלילה. מידע נוסף על השירות ניתן למצוא באתר זה. ישנם גם טיסות צ’ארטר לנמל התעופה פאפוס. === בדרך הים === נכון ל-2020 לא היו מעבורות שפעלו בזמנים קבועים ובאופן תדיר בין יוון לקפריסין. עם זאת, במהלך שנת 2021 צפוי להתחיל קו מעבורת חדש בין נמל פיראוס, אשר בפאתי אתונה, לקפריסין. עד אז קווי המעבורת העיקריים הם מעבורות היוצאות לקפריסין ממדינות שכנות במהלך חודשי הקיץ, בין אפריל לאוקטובר, כולל מעבורות שמפליגות לכיוון אחד בלבד, מישראל לקפריסין. ניתן גם להגיע לקפריסין באמצעות ספינות משא מאיטליה, פורטוגל, סאות'המפטון ונמלים שונים אחרים ברחבי אירופה. הפלגות של חברת "Grimaldi Freighter Cruises" אפילו יאפשרו לכם להביא עימכם מכונית לקפריסין על סיפונה האונייה. יוצאים גם מעבורות בזמנים קבועים ובאופן תדיר בין קירניה (אנ') לטורקיה לאורך כל השנה, ומאלניה ומרסין במהלך עונת הקיץ בלבד. == תחבורה == הנהיגה היא בצד שמאל של הכביש. מערכת התחבורה הציבורית אינה מפותחת, ונשענת בעיקר על מוניות. בקפריסין אין מערכת רכבות. === באוטובוס === ישנה רשת מקיפה של קווי אוטובוס אשר מגיעים כמעט לכל אזור ברחבי קפריסין. מומלץ להשתמש באתר http://www.cyprusbybus.com/ על מנת לתכנן טיולים שתערכו ברחבי קפריסין באמצעות אוטובוסים. רשימות קווי האוטובוסים לפי עיר באתר Cyprusbybus: לפקוסיה לימסול פאפוס לרנקה אמוקוסטוס אוטובוסים בינעירוניים רשימות של שירותי הסעות מנמל התעופה לרנקה: שירותי הסעות מנמל התעופה לרנקה לניקוסיה שירותי הסעות מנמל התעופה לרנקה ללימסול רשימות של שירותי הסעות מנמל התעופה פאפוס: שירותי הסעות מנמל התעופה פאפוס לניקוסיה שירותי הסעות מנמל התעופה פאפוס ללימסול === במונית שירות === מוניות שירות (מכונות באנגלית "Shared taxi" או "Service taxi") יוצאות בדרך כלל כל חצי שעה - הן מתחילות לפעול בסביבות 06:00 או 07:00 בבוקר, ומפסיקות לפעול בסביבות 17:00 או 18:00 בערב. תוכלו להזמין מונית שירות שתאסוף אתכם מכל מקום בתחום הערים ולבקש שהיא תביא אתכם לכל מקום בתחום הערים. עלות הנסיעה במוניות השירות תהיה בדרך כלל בסביבות 4 עד 6 אירו, כאשר העלות היא גבוה יותר בימי ראשון ובחגים. === במכונית === הדרך הפשוטה ביותר להגיע ממקום למקום ברחבי קפריסין היא ללא ספק על ידי השכרת רכב (על אף שכדאי לקחת בחשבון שזו גם האפשרות היקרה ביותר). בעוד שמרבית חברות השכרת הרכב בקפריסין לא יאפשרו לכם לשכור רכב במשך פחות משלושה ימים, מספר חברות השכרת רכב בין-לאומיות הפועלות בקפריסין כן יאפשרו זאת תמורת תשלום גבוה יחסית. מומלץ ליצור קשר עם חברת השכרת הרכב מבעוד מועד ולוודא שיוקצה לכם אוטו שיהיה זמין עבורכם בתאריך בו תגיעו, אחרת סביר להניח שהאפשרויות יהיו מוגבלות למדיי עבורכם. כדאי לקחת בחשבון שבקפריסין יש לנסוע בצד השמאלי של הכביש, כפי שנהוג בבריטניה. כמו כן, כדאי גם לקחת בחשבון שתרבות הנהיגה במדינה היא גרועה, וכי תהיו עלולים להיתקל בנהגים אגרסיביים על הכבישים שאינם מקפידים על כללי הנהיגה. במספר כבישים ראשיים אין אפילו סימנים על הכביש ונהגים רבים נוהגים להשתמש בצופר של הרכב - במיוחד בניקוסיה. הכבישים המהירים הם בדרך כלל במצב מעולה, אך המצב של יתר הכבישים עלול להשתנות במידה רבה ממקום למקום. בדומה למספר מדינות סמוכות גם בקפריסין מרבית המכוניות השכורות משתמשות לרוב בסולר ולרוב יהיה זול יותר להשכיר רכב עם תיבת הילוכים ידנית מאשר עם תיבת הילוכים אוטומטית. == נימוסים והליכות == מומלץ להימנע מלהיקלע לדיון עם המקומיים על החלוקה של האי ועל האירועים ב-1963 שהובילו לכך. == חשוב לדעת == === שגרירות ישראל === ישראל שגרירות ישראל בקפריסין‏, ‎כתובת: Ioanni Grypari 4, ניקוסיה, קפריסין.‏, ☎ ‎+357 22 369500. ‏ שעות פעילות: שני עד שישי בין השעות 09:00 עד 12:00. === סכנות פוטנציאליות === קפריסין היא מדינה בטוחה להפליא. אף על פי כן מומלץ להיות מעט יותר זהירים כאשר זרים יציעו לתת לכם משקאות, במיוחד באזור איה נאפה, שכן לאורך השנים הדבר הוביל פעמים רבות לכך שאותם התיירים נשדדו לאחר שהם השתכרו. מומלץ גם לקחת בחשבון שמקומות ה"קברט" (Cabarets) בקפריסין הם לא מה שהשם שלהם מרמז שהם, אלא הם בפועל בתי בושת הקשורים לארגוני הפשע המקומיים. עונת הציד בקפריסין מתרחשת בין החודשים נובמבר לפברואר. ישנם בסביבות 59 אלף ציידים בקפריסין שמקבלים רישיון לצוד. מומלץ לקחת זאת בחשבון במיוחד בימי ראשון ורביעי אם אתם מתכננים לטייל באותם הימים באזורים הכפריים של קפריסין. כדאי לקחת בחשבון שישנם לא מעט ציידים בקפריסין שעוסקים בצייד גם באזורים בהם אסור לעסוק בציד. ישנם גם לא מעט ציידים בקפריסין שנוהגים לשתות אלכוהול לפני ובמהלך הציד. === בריאות המטייל === כדאי לקחת בחשבון כי בעוד שניתן לשתות ממי הברז בקפריסין, לרוב הטעם שלהם יהיה רע והם עלולים אף לגרום לקלקול קיבה. === נגישות תקשורתית === ישנם כיום יותר ויותר בתי עסק מסוג אינטרנט קפה במרכזי התיירות בקפריסין בהם תוכלו להתחבר לאינטרנט. המחירים משתנים ממקום למקום, ולכן מומלץ לבדוק את המחירים בכמה מקומות לפני שבוחרים את המקום שמועדף עליכם. לרוב המחיר לשימוש יהיה בסביבות 2 אירו לשעה, אבל לעיתים תוכלו למצוא אפילו מחיר טוב יותר. בתי קפה ובתי מלון רבים בקפריסין מספקים כיום ללקוחותיהם גישה חופשית לאינטרנט האלחוטי. == ראו גם == == הערות שוליים ==